ജില്ലയിലെ ടൂറിസം കേന്ദ്രങ്ങള് ഉണരുന്നു മേഖലയെ ആശ്രയിച്ചുകഴിയുന്ന ആയിരങ്ങള്ക്ക് പ്രതീക്ഷ തൊടുപുഴ: കോവിഡ് ആശങ്കക്കിടയിലും പ്രതീക്ഷ പകര്ന്ന് ജില്ലയിലെ ടൂറിസം കേന്ദ്രങ്ങള് തുറന്നു. ബുധനാഴ്ച ഇറങ്ങിയ ലോക്ഡൗണ് ഇളവിന്െറ സാഹചര്യത്തിലാണ് ജില്ലയില് ഡി.ടി.പി.സിയുടെ ജില്ല ടൂറിസം പ്രമോഷന് കൗണ്സില് ടൂറിസ്റ്റ് കേന്ദ്രങ്ങള് തുറന്നു തുടങ്ങിയത്. വ്യാഴാഴ്ച ജില്ലയുടെ വിവിധ ഭാഗങ്ങളില്നിന്നുള്ള സഞ്ചാരികള് കേന്ദ്രങ്ങളിലെത്തി. രാമക്കല്മേട്, പഞ്ചാലിമേട്, വാഗമണ്, അരുവിക്കുഴി, വാഗമണ് മൊട്ടക്കുന്നുകള്, മൂന്നാര് ബൊട്ടാണിക്കല് ഗാര്ഡന്, ശ്രീനാരായണപുരം വെള്ളച്ചാട്ടം ഉള്പ്പെടെ കേന്ദ്രങ്ങളാണ് തുറന്നത്. മാട്ടുപ്പെട്ടിയിലെ ബോട്ടിങ്, കൊളുക്കുമല ജീപ്പ് സവാരി എന്നിവ വെള്ളിയാഴ്ചയോടെ ആരംഭിക്കാനാണ് തീരുമാനിച്ചിരിക്കുന്നതെന്ന് ഡി.ടി.പി.സി സെക്രട്ടറി ഗിരീഷ് മാധ്യമത്തോട് പറഞ്ഞു. കോവിഡ് മാര്ഗനിര്ദേശങ്ങള് നിര്ബന്ധം കോവിഡ് മാര്ഗനിര്ദേശങ്ങള് കൃത്യമായി പാലിച്ചാകും ടൂറിസം കേന്ദ്രങ്ങള് തുറക്കുക. ഒരു ഡോസ് വാക്സിനെങ്കിലും എടുത്ത് രണ്ടാഴ്ച കഴിഞ്ഞവരെയാണ് ടൂറിസം കേന്ദ്രങ്ങളില് ഡ്യൂട്ടിക്കായി ചുമതലപ്പെടുത്തിയതെന്ന് ഡി.ടി.പി.സി സെക്രട്ടറി പറഞ്ഞു. ഡ്യൂട്ടിയിലുള്ള ആളുകളുടെ വിവരവും ഉള്ക്കൊള്ളാവുന്ന ആളുകളുടെ എണ്ണവും കൗണ്ടറിന് മുന്നില് പ്രദര്ശിപ്പിക്കും. ജില്ലയിലെ ടൂറിസം കേന്ദ്രങ്ങള് വിസ്തൃതമായതിനാല് വലിയ പ്രശ്നങ്ങള് ജില്ലയിലുണ്ടാവില്ല. പക്ഷേ, ടിക്കറ്റ് കൗണ്ടറിലും മറ്റു പ്രദേശങ്ങളിലും ആള്ക്കൂട്ടമുണ്ടാകാതെ പ്രത്യേകം ശ്രദ്ധിക്കും. 72 മണിക്കൂറിനുള്ളിലെടുത്ത ആര്.ടി.പി.സി.ആര് നെഗറ്റിവ് സര്ട്ടിഫിക്കറ്റോ അല്ലെങ്കില് ആദ്യഡോസ് വാക്സിനെടുത്ത് രണ്ടാഴ്ച കഴിഞ്ഞതിന്െറയോ അല്ലെങ്കില് കോവിഡ് പോസിറ്റിവായി ഒരു മാസം കഴിഞ്ഞു എന്നതിന്െറയോ തെളിവ് ഹാജരാകുന്നവരെയേ കേന്ദ്രങ്ങളില് പ്രവേശിപ്പിക്കൂ. നിശ്ചിത അകലത്തില് ക്യൂപാലിച്ച് മാത്രമേ ആളുകളെ പ്രവേശന കവാടത്തില് അനുവദിക്കൂ. കോവിഡ് മാനദണ്ഡങ്ങള് കൃത്യമായി പാലിച്ചു സുരക്ഷിതമായ വിനോദസഞ്ചാരം ഉറപ്പ് വരുത്തുന്നതിനുള്ള നടപടി സ്വീകരിച്ചിട്ടുണ്ടെന്നും ഗിരീഷ് പറഞ്ഞു. ഉണര്വേകും ജില്ലക്ക് കോവിഡ് സാഹചര്യം മൂലം ജില്ലയിലെ ടൂറിസത്തിന്െറ നട്ടെല്ലാണ് തകര്ന്നത്. പ്രധാന സാമ്ബത്തിക സ്രോതസ്സുകളിലൊന്നായ വിനോദസഞ്ചാര മേഖല ഒന്നര വര്ഷത്തോളമായി നിര്ജീവമാണ്. ഹോം സ്റ്റേകളിലും ഹോട്ടലുകളിലും സുഗന്ധവ്യഞ്ജന വ്യാപാര സ്ഥാപനങ്ങളിലുമായി 25,000ന് മുകളില് ജീവനക്കാര് അനുബന്ധ മേഖലയില് തൊഴിലെടുക്കുന്നു. ടാക്സി ജീവനക്കാരുടെയും ഇതര വ്യാപാരികളുടെയും ഉപജീവനമാര്ഗവും ടൂറിസവും അനുബന്ധ മേഖലയുമാണ്. ജില്ലയിലെ പ്രധാന പട്ടണങ്ങളുടെയടക്കം മുഖ്യവ്യാപാരം വിനോദ സഞ്ചാര മേഖലയുമായി ബന്ധപ്പെട്ടാണ്. റിസോര്ട്ടുകളും ഹോം സ്റ്റേകളും വില്പനക്കുവെച്ച് പ്രതിസന്ധിയില്നിന്ന് കരകയറാനുള്ള ശ്രമത്തിലാണ്. ഇതിനിടെ പുതിയ നിര്ദേശങ്ങളെ തുടര്ന്ന് ടൂറിസം കേന്ദ്രങ്ങള് തുറക്കുന്നതോടെ സഞ്ചാരികളെ കാത്തിരിക്കുകയാണ് ജില്ല. കൂടാതെ ടൂറിസത്തെ മാത്രം ആശ്രയിച്ച് കഴിയുന്നവരും. TDL RAMAKKALMEDU ഇളവുകളോടനുബന്ധിച്ച് തുറന്ന രാമക്കല്മേട്ടില് വ്യാഴാഴ്ച എത്തിയ സഞ്ചാരികള് box ടൂറിസം രംഗത്ത് 182 കോടിയുടെ പദ്ധതികള് പരിഗണനയില് ഇടുക്കി: കേന്ദ്ര സര്ക്കാറിന്െറ സ്വദേശി ദര്ശന് പദ്ധതിയില് ഉള്പ്പെടുത്തുന്നതിനായി സമര്പ്പിക്കപ്പെട്ട ഇടുക്കി, മലങ്കര അണക്കെട്ടുകളുടെയും പ്രാന്തപ്രദേശങ്ങളുടെയും വികസന പദ്ധതികള് അംഗീകരിക്കണമെന്ന് ആവശ്യപ്പെട്ട് കേന്ദ്രടൂറിസം മന്ത്രി ജി. കിഷന് റെഡ്ഡിക്ക് കത്ത് നല്കി നല്കിയതായി ഡീന് കുര്യാക്കോസ് എം.പി. ഇടുക്കി ആര്ച്ച് ഡാമിന്െറ പരിസരങ്ങളില് ഉദ്ദേശിക്കുന്ന ലേസര് പവിലിയന്, നാടുകാണി സ്കൈവാക്, മലങ്കര കണ്െവന്ഷന് സന്െറര്, ഡാം ബ്യൂട്ടിഫിക്കേഷന്, തൊടുപുഴ ടൗണ് സ്ക്വയര് എന്നീ അഞ്ച് പദ്ധതികളാണ് അംഗീകാരത്തിനായി സമര്പ്പിച്ചത്. 182 കോടി രൂപ നിര്മാണച്ചെലവ് വരുന്ന നിര്ദിഷ്ട പദ്ധതികള്ക്ക് അംഗീകാരം നല്കേണ്ടത് കേന്ദ്ര ടൂറിസം വകുപ്പാണ്. പദ്ധതി ചെലവായി പ്രതീക്ഷിക്കുന്നത് 182 കോടിയാണ്. ഇത് സംബന്ധിച്ച വിശദമായ പദ്ധതി സംസ്ഥാന സര്ക്കാര് സമര്പ്പിച്ചിട്ടുണ്ട്. കേരളത്തിലെ പ്രസിദ്ധമായ ടൂറിസം കേന്ദ്രമായ ഇടുക്കി ജില്ലയുടെ ഏറ്റവും പ്രധാനപ്പെട്ട വികസന പദ്ധതിയായിട്ടാണ് സ്വദേശി ദര്ശന് പദ്ധതിയെ ഉള്ക്കൊള്ളിക്കുന്നത്. സ്വദേശി ദര്ശന് പദ്ധതികളുടെ അടുത്ത ഘട്ടത്തില് പദ്ധതി അംഗീകരിക്കുമെന്ന് മന്ത്രി ഉറപ്പു നല്കിയതായും എം.പി അറിയിച്ചു.